Eskom-beeldpoetser lê tuig neerKhulu Phasiwe, Eskom se woordvoerder. Eskom se woordvoerder, Khulu Phasiwe, het ná vyf jaar by die kragvoorsiener bedank. Hy verlaat Eskom einde vandeesmaand. “Ek het my bes gedoen om ons maatskappy en land te dien en ek wil tyd afneem om te ontspan en te herlaai, sonder om snaaks te wees. Dankie vir die vriendskap oor die jare. Ek is seker ons sal later weer in ander kringe ontmoet,” het Pasiwe in ŉ WhatsApp-boodskap aan verslaggewers gesê. Phasiwe was pootuit verlede maand, terwyl opwekkingsprobleme by Eskom voortgesleep het. Hy was ŉ hele paar dae met siekverlof. Dis nog nie bekend wie Phasiwe gaan vervang nie.